Diari Oficial de la Generalitat Valenciana


Sumari del DOGV 5950, del 09-02-2009 (2009/354)

Judici de divorci contenciós 00568/2007. Notificació de la sentència a Zarkwan Shabani.
---------------------------------------------------------------------------------------

### Dades del document

Número de DOGV
:   5950

Data del DOGV
:   09-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/354


Data del document
:   22-12-2008

Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Descriptors 

:   * sistema judicial

Judici de divorci contenciós 00083/2007. Notificació de la sentència a Zarkwan Shabani. [2009/354]  
Lidiana Anduix Serra secretària del Jutjat de Primera Instància número 1 d'Alcoi, faig saber:   
Que en el procés de divorci contenciós seguit en este Jutjat amb el número 00475/2007, a instància de María Teresa Ferré Jiménez i Zarkwan Shabani es va dictar la sentència de data 22 de desembre de 2008, que té l'encapçalament i la part dispositiva que diu així:  
«Sentència  
Alcoi, 22 de desembre de 2008  
Jorge de la Rúa Navarro, jutge del Jutjat de Primera Instància i Instrucció número 1 d'Alcoi i partit, ha vist les actuacions de divorci, amb registre número 657/2007, seguides a instància de la procuradora senyora Arranz Hernández, en nom i representació de María Teresa Ferrer Giménez, assistit per la lletrada senyora Martínez Tomás, contra Zakwan Shabani.  
Antecedents de fet [...]  
Fonaments de drets [...]  
Dispositiva  
Estime la demanda de divorci instada per la procuradora senyora Arranz Hernández, en nom i representació de María Teresa Ferrer Giménez contra Zakwan Shabani, i acorde el divorci de María Teresa Ferrer Giménez i Zakwan Shabani; i decrete les mesures següents:  
1. Pel que fa a la guarda i la custòdia dels tres fills menors, procedix atribuir-se-la a la part actora.  
Pel que fa al règim de visites, el pare tindrà en companyia seua als menors els caps de setmana alterns des de les 20.00 hores del divendres fins a les 20.00 hores del diumenge. Els esmentats ponts s'uniran al cap de setmana en què el dia festiu estiga més proper, fins i tot si hi ha un dia laborable en mig del pont (quan el festiu és el dimarts o el dijous). Els dimecres que siguen festius no hi hauran visites.  
Pel que fa a les vacances seran gaudides per ambdós progenitors per meitat.  
Les vacances de Nadal es dividiran en dos períodes. El primer des de l'últim dia escolar a les 20.00 hores fins a les 20.00 hores del dia 31 de desembre i el segon des de les 20.00 hores del dia 31 de desembre fins a les 20.00 hores del dia immediatament anterior al primer dia escolar.  
Les vacances d'estiu es concretaran en els mesos de juliol i agost. A cada progenitor li correspondrà gaudir de la companyia del menor un mes.  
La resta de vacances es distribuiran per meitat en atenció al número de dies de vacances escolars.  
La mare elegirà el període a gaudir els anys parells i el pare els imparells. Els lliuraments i recollides dels menors es realitzaran en el domicili matern.  
2. S'atribuïx l'ús i gaudi de l'habitatge conjugal situat al carrer de Sant Llorenç, número 17, d'Alcoi, i del parament domèstic als tres menors i al progenitor custodi.  
3. El pare haurà de pagar una pensió d'aliments de 150 euros per cadascun dels menors.  
La quantia dinerària fixada es pagarà per mesos anticipats i dins dels primers cinc dies de cada mes, a partir de la data de la demanda interposada, en el compte que es designe a este efecte. Esta quantitat s'actualitzarà anualment d'acord amb a la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries necessàries seran satisfetes per meitat.  
4. S'adopta la mesura de prohibició d'eixida del territori nacional dels menors llevat autorització judicial prèvia i la prohibició d'expedició del passaport als menors o retirada d'este si ja s'haguera expedit.  
Es decreta per ministeri de la llei la dissolució del règim econòmic de la societat de guanys.  
No s'hi fa expressa imposició de les costes causades en esta instància.  
Notifiqueu esta resolució a les parts, així com que és susceptible de recurs d'apel·lació davant l'Audiència Provincial d'Alacant en el termini de 5 dies comptadors des de la notificació, i les actuacions queden a disposició de les parts a la Secretaria d'este Jutjat.  
Una vegada ferma esta resolució, lliureu exhort al Registre Civil en el qual aparega inscrit el matrimoni que se separa i acompanyeu testimoniança d'esta sentència.  
Lliureu i uniu certificat d'esta resolució a les actuacions amb inclusió de l'original en el llibre de sentències.  
Esta és la meua sentència, que pronuncie, mane i firme».  
Publicació. L'anterior sentència l'ha firmada, llegida i publicada el jutge que la subscriu, mentre celebrava audiència pública el dia de hui. En done fe.  
I perquè valga de notificació a Zarkwan Shabani l'esmentat que es troba en parador ignorat, expedisc este edicte.  
Alcoi, 22 de desembre de 2008.- La secretària judicial: Liliana Anduix Serra.